สลด ตำรวจอาสาขี่ จยย.พาคนเมากลับบ้าน ถูกเก๋งพุ่งชน ดับคาที่ 2 ศพ 
ร้อยตำรวจเอก อาสาขี่ จยย.พาคนเมาไปส่งบ้าน ระหว่างทางขับขึ้นเนินเขา ถูกเก๋งทางตรงพุ่งชนเข้าอย่างจัง ร่างกระเด็นจาก จยย. ดับสลดคาที่ 2 ศพ,เมื่อวันที่ 21 ก.ค. พ.ต.ท.เสน่ห์ พรมรัตน์ สว.(สอบสวน) สภ.นครไทย จ.พิษณุโลก กล่าวว่า เมื่อช่วงกลางดึกที่ผ่านมา ได้รับแจ้งมีอุบัติเหตุรถยนต์เก๋งชนกับรถ จยย. มีผู้เสียชีวิต 2 ราย บนถนนสายนครไทย-ด่านซ้าย หมู่ที่ 3 บ้านหัวนา ต.เนินเพิ่ม อ.นครไชย จ.พิษณุโลก ไปตรวจสอบพร้อมแพทย์เวร รพ.สมเด็จพระยุพราชนครไทย และหน่วยกู้ภัยมูลนิธิประสาทบุญสถาน,ที่เกิดเหตุเป็นถนน 2 เลน พบรถยนต์เก๋งยี่ห้อโตโยต้า รุ่นวีออส สีบรอนซ์-เงิน ทะเบียน กฉ 4502 พิษณุโลก ชนกับรถ จยย.ยี่ห้อฮอนด้า รุ่นเวฟ สีแดง ทะเบียน ขฉก 573 พิษณุโลก สภาพรถพังยับเยินทั้งสองคัน ใกล้กันพบร่างผู้เสียชีวิตคือ ร.ต.อ.เอกพล คำมี อายุ 43 ปี รอง สวป.สภ.แก่งโสภา อ.วังทอง จ.พิษณุโลก และ นายปราโมทย์ เอี่ยมโซ้ อายุ 39 ปี อยู่บ้านเลขที่ 130 หมู่ 4 ต.ยางโกลน อ.นครไทย จ.พิษณุโลก สภาพศพทั้งคู่มีบาดแผลฉกรรจ์ทั่วร่างกาย เลือดไหลนองเต็มพื้นถนน ส่วนคนขับรถยนต์เก๋งคือ นายสวาท ตาสี อายุ 54 ปี อยู่บ้านเลขที่ 179/2 หมู่ 1 ต.สักงาม อ.คลองลาน จ.กำแพงเพชร ได้รับบาดเจ็บเล็กน้อย รอมอบตัวอยู่ที่เกิดเหตุ,จากการสอบสวนทราบว่า ก่อนเกิดเหตุ ร.ต.อ.เอกพล ได้อาสาขี่รถ จยย.ไปส่ง นายปราโมทย์ ที่อยู่ในอาการมึนเมาสุรากลับบ้านพัก ขณะขี่มาตามถนนซึ่งเป็นทางเนินขึ้นเขา มีรถยนต์เก๋งขับตรงมาชนเข้าอย่างจัง จนร่างกระเด็นตกจากรถ เสียชีวิตทั้งคู่,ด้าน นายสวาท คนขับรถเก๋งให้การว่า กำลังขับรถพาเพื่อนที่ถูกงูกัดจะไปหาหมอที่ รพ.สมเด็จพระยุพราชนครไทย แต่ก็มาประสบอุบัติเหตุเสียก่อน โดยตำรวจจะทำการสอบสวนหาสาเหตุที่แท้จริงอีกครั้ง ก่อนจะดำเนินการตามขั้นตอนกฎหมาย และแจ้งญาติให้มารับศพไปประกอบพิธีทางศาสนาต่อไป
ร้อยตำรวจเอก อาสาขี่ จยย.พาคนเมาไปส่งบ้าน ระหว่างทางขับขึ้นเนินเขา ถูกเก๋งทางตรงพุ่งชนเข้าอย่างจัง ร่างกระเด็นจาก จยย.ดับสลดคาที่ทั้งคู่ 
รถชนคน,คนถูกรถชน,เก๋งชนจักรยานยนต์,ตำรวจถูกรถชน,อุบัติเหตุ,ข่าวทั่วไป